**Adeline Joyce Masidah** (lahir 16 Februari 1993) adalah merupakan seorang penyanyi wanita yang berasal dari Kota Kinabalu, Sabah. Beliau memulakan karier seninya ketika dia menyertai program realiti TV popular terbitan Astro, *Akademi Fantasia 2014*. Beliau berjaya menduduki tempat kelima didalam program realiti tersebut.

Akademi Fantasia 2014
---------------------

Rencana utama: Akademi Fantasia (musim 11)
Adel terpilih diantara 12 orang pelajar yang berjaya memasuki banglo *Akademi Fantasia 2014* dan mengikuti pembelajaran setiap minggu di akademi. Namun, beliau tersingkir pada konsert minggu ke-7 berikutan undian SMS yang tidak menyebelahinya ketika itu. Pada konsert minggu ke-9, beliau diserap semula ke dalam akademi bagi mengisi kekosongan kuota 5 finalis ke konsert akhir. Pemilihannya adalah berdasarkan 100% daripada keputusan fakulti AF setelah melihat prestasi beliau didalam akademi ketika itu. Berikut adalah persembahan beliau; 

| Konsert | Lagu (penyanyi asal) | Rank |
| --- | --- | --- |
| **Minggu 1** | "Ku Ada Kamu" (Adira) | Ke-4 |
| **Minggu 2** | "Kalau Mencari Teman" (Ziana Zain) | Ke-2 |
| **Minggu 3** | "Jahat" (Stacy) | Ke-4 |
| **Minggu 4** | "Kesetiaan" (Siti Sarah) | Ke-3 |
| **Minggu 5** | "Jagalah Diri" (Jaclyn Victor) | Ke-4 |
| **Minggu 6** | "Rolling In The Deep" (Adele) | Ke-4 |
| **Minggu 7** | "Jelingan Manja" (Saloma) | Tersingkir |
| **Minggu 9** | - | AF SERAP |
| **Minggu 10** | "I Have Nothing" (Whitney Houston) | Tempat Kelima |
| "Hati" (Adel)  (Lagu & Lirik: Kuncidemak) |
|

Diskografi
----------

### Album Akademi Fantasia

* *AF2014 Hits*

### Single

| Tahun | Judul | Album |
| --- | --- | --- |
| 2014 | "Hati" | *AF2014 Hits* |
| 2016 | "Beranilah" | Single |
|

Filemografi
-----------

### Penampilan Televisyen

| Tahun | Program | Peranan | Saluran |
| --- | --- | --- | --- |
| 2014 | *Akademi Fantasia 2014* | Peserta | Astro Ria |
| *MeleTop* | Tetamu undangan  (Ep. 103) |
| 2016 | *hLive!* | Tetamu undangan |
|

Kontroversi
-----------

### Insiden melatah

Adel telah diundang sebagai tetamu jemputan khas di rancangan *hLive!* di Astro Ria ketika sedang mempromosikan single terbaharunya ketika itu yang berjudul *Beranilah*. Namun ketika ditemubual, beliau secara tak sengaja telah melatah dan menyebut "toto", iaitu salah satu perkataan kurang sopan yang merujuk kepada sebutan alat sulit bagi kaum wanita di Sabah. Namun bagi penonton dan netizen yang menyaksikan kejadian tersebut di kaca televisyen, mereka menganggap benda itu adalah biasa dan agak melucukan. Akan tetapi, Adel segera tampil memohon maaf secara terbuka dilaman media sosialnya diatas berlakunya kejadian yang amat memalukan tersebut. 

### Isu menjadi orang ketiga

Nama Adel sekali lagi hangat diperkatakan ketika beliau dikhabarkan sedang menjalinkan hubungan cinta bersama seorang usahawan yang masih berstatus sebagai suami orang. Isteri kepada lelaki tersebut mendakwa bahawa sikap suaminya mulai berubah dan mulai bertindak mengabaikan diri dan anak-anaknya setelah suaminya berkenalan selama tiga bulan bersama bintang Akademi Fantasia tersebut. Pada mulanya Adel menafikan sekeras-kerasnya isu tersebut dan mengatakan itu hanyalah fitnah semata-mata. Namun, setelah itu, gosip tersebut ternyata benar apabila dikhabarkan lelaki tersebut telahpun bertindak menceraikan isterinya.  Bagaimanapun, Adel dan bekas isteri kepada usahawan tersebut akhirnya telahpun berdamai dan melupakan kisah kontroversi mereka. 

Adel akhirnya tampil mengumumkan bahawa dia telahpun memeluk agama Islam dan berkahwin dengan lelaki tersebut yang dikenali sebagai Muhammad Affan Jumahat. Mereka kemudian dinikahkan di Taman Seri Gaya di Kota Kinabalu, Sabah pada Januari 2017 dengan dihadiri 200 orang tetamu serta bekas isteri dan anak-anak Affan.

Pencapaian
----------

### Akademi Fantasia 2014

* Pemenang Tempat Kelima

Rujukan
-------

1. ↑   Kemalia Othman (10 November 2014)  *mstar*.
2. ↑   Georgie Joseph (16 September 2016) 
 *harianmetro*.
3. ↑   Shahzeeq (12 Februari 2016) 
 *beautifulnara*.
4. ↑   My Amri 
(1 Januari 2017)  *Astro Gempak*.